આ વર્ષ દરમિયાન રાહુ આપની રાશિથી આઠમા સ્થાને દુ:ખ સ્થાને છે. આઠમે રાહુ ઉપદ્રવ કરે. વધુ પડતી મુશ્કેલી પડતી રહે. આપને એવું લાગ્યા કરે કે જીવનમાં દુ:ખ અને મુશ્કેલીઓ આપને જ છે. કોઈના કોઈ પ્રકારની અપ્રિય ઘટનાનો ભોગ બનવું પડે. સ્વાસ્થ્યની ખૂબ કાળજી લેવી પડે. ફેફસાં, આંતરડા, જઠર જેવા શરીરના અવયવોને ખૂબ સાચવવાં. કોઈ ખોટી સોબત કરવી નહીં. વિદેશમાં જાઓ તો શરૂઆતના ત્રણ માસ સૌથી કપરા રહેશે. આ વર્ષ દરમિયાન શનિ ગ્રહનું ભ્રમણ આપની રાશિથી જ ભ્રમણ થશે. એટલે કે પ્રથમ સ્થાને જ કહેવાશે. સાડાસાતીનો બીજો તબક્કો ગણાય. સામાજિક ક્ષેત્રે ન્યાય માટે લડવું પડે. નાનાં-મોટાં સંકટો તેમજ પ્રશ્નો આપના માર્ગે આવે પણ દૃઢતાથી તેનો સામનો કરવો જરૂરી બને. આપ આત્મવિશ્વાસુ છો તે પરમ સત્ય છે, પણ અહંકાર એ ગુનો છે માટે પોતાના કલ્યાણ માટે ગુસ્સો અને અહંકારનો ત્યાગ કરવો. નકારાત્મક વિચારો આવશે, પણ તેને કાબૂમાં લેવા હનુમાનજીની આરાધના કરવી. સ્થાવર, જંગમ મિલકતની દૃષ્ટએ આ વર્ષમાં ખાસ કોઈ ફેરફાર શક્ય નથી. સંપત્તિમાંથી આવક ઊભી કરવા માગશો તો તે પણ આ વર્ષે થઈ શકશે નહીં. જે ચાલે છે તે બંધ પણ ન થાય. ખરીદેલી જમીનના હાલ ભાવ ન આવવાથી વેચવાના યોગ ન બને. મકાન બનતું હોય તો તે પૂર્ણતા તરફ જાય. આ વર્ષ મધ્યમ ફળદાયી છે. શત્રુઓ હાનિ પહોંચાડી શકે છે. તમારી સાથે નોકરી-ધંધો કરતા વ્યક્તિ સાથે આપની શત્રુતા થઈ શકે છે. આપની એક નાનકડી ભૂલ આપને કાર્ટરૂમ સુધી લઈ જઈ શકે છે. આપની વાણી પરનો સંયમ આપને વિજયી બનાવે. આપ ષડયંત્રકારી છો. નીતિ વગરનું લેવું છે તે આપને ભોગવવું પડે, પરંતુ જો આપ યોગ્ય રીતે વ્યવહાર કરશો તો શત્રુ કોર્ટ-કચેરી કરવાનો નથી.